
HOTĂRÂREA nr. 21/ 2022
privind stabilirea locațiilor pentru stocarea temporară în Municipiul Lupeni 

a deșeurilor din construcții și demolări (DCD) și a deșeurilor vegetale 

 hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,


Văzând Proiectul de hotărâre nr. 22/ 2022 precum și  Raportul de aprobare nr. 2867/ 28 ianuarie 2022 prin care domnul Lucian Marius Resmeriță, Primar al Municipiului Lupeni, propune adoptarea unei hotărâri privind stabilirea locațiilor pentru stocarea temporară în Municipiul Lupeni a deșeurilor din construcții și demolări (DCD) și a deșeurilor vegetale; 

Văzând Raportul comun nr. 2931/ 31 ianuarie 2022 prezentat de Biroul Urbanism și Mediu, Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând:

 - procesul-verbal de control al Gărzii Naționale de Mediu prin Comisariatul Județean Hunedoara înregistrat la Primăria Municipiului Lupeni sub numărul 14.963/ 17.11.2021;
 - CF 63583 Lupeni, CF 63580 Lupeni, CF 63592 Lupeni, CF 63590 Lupeni, CF 63595 Lupeni;
Ținând cont de prevederile:

 - art. 17 alin. (4), alin. (5) lit. „m” și „n” precum și ale alin. (7) din  O.U.G. nr. 92/ 2021 privind regimul deşeurilor, cu modificările și completările ulterioare;
 - art. 6 și art. 31 din O.U.G. nr. 195/ 2005 privind protecţia mediului, cu modificările și completările ulterioare;
 
În temeiul prevederilor art. 129 alin. (2) lit. d), art.139 alin. (3) lit. „g”, art. 196 alin. (1) lit. a), art.197 alin. (4) din OUG. nr. 57/ 2019 privind Codul administrativ, cu modificarile si completarile ulterioare
H O T Ă R Ă Ş T E

Art. 1 – (1) În vederea stocării temporare în Municipiul Lupeni a deșeurilor din construcții și demolări (DCD) și a deșeurilor vegetale sunt stabilite următoarele locații:
· CF 63583 Lupeni – teren în suprafață de 42 m2, situat pe Aleea Liliacului  peste drum de blocul 2;
· CF 63580 Lupeni – teren în suprafață de 34 m2, situat pe str. Bucura  peste drum de blocul G6;

· CF 63592 Lupeni – teren în suprafață de 43 m2, situat pe Calea Brăii după intersecția cu Aleea Narciselor;

· CF 63590 Lupeni – teren în suprafață de 57 m2, situat pe str. Viitorului  în apropierea blocului K2;

· CF 63595 Lupeni – teren în suprafață de 73 m2, situat pe str. Bărbăteni între blocul 60 și blocul 69;

 (2) Locațiile stabilite potrivit prevederilor art. 1 alin. (1) sunt prezentate în planul de amplasament prezentat în anexa nr. 1 la prezenta hotărâre.
Art. 2 – (1) Primarul Municipiului Lupeni le va amenaja/ reamenaja în mod corespunzător conform normativelor în vigoare. 
(2) Locațiile stabilite pentru stocarea temporară în Municipiul Lupeni a deșeurilor din construcții și demolări (DCD) și a deșeurilor vegetale vor fi aduse la cunoștința cetățenilor Municipiului Lupeni pentru a fi utilizate în mod corespunzător.

Art. 3 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art.4 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni și adusă la cunoștință prin publicarea pe site-ul Municipiului Lupeni.

Lupeni, 



  31 ianuarie 2022
               PREȘEDINTE DE ȘEDINȚĂ   
                       CONTRASEMNEAZĂ– SECRETAR  GENERAL                           

                      Prof. ANIȚA BURLACU
                                                   Jr. MARIUS CLAUDIU BĂLOI

